લંડન: મહિલાઓ માટે ભારત દુનિયાનો સૌથી ખતરનાક દેશ છે. ગ્લોબલ એક્સપર્ટ્સની એક પોલમાં દાવો કરવામાં આવ્યો છે કે, મહિલાઓ વિરુદ્ધ યૌન શોષણના અપરાધ અને જબરદસ્તી કામ કરવવાને કારણે ભારતની આ સ્થિતિ છે. મંગળવારે આ પોલના પરિણામ રજૂ કરવામાં આવ્યા. થૉમસન રૉયટર્સ ફાઉન્ડેશનના સર્વે અનુસાર, યુદ્ધ પ્રભાવિત અફઘાનિસ્તાન અને સીરિયા ભારત બાદ ક્રમશ: બીજા અને ત્રીજા સ્થાને છે. ત્યારબાદ સોમાલિયા અને સાઉદી અરબનો નંબર આવે છે. 550 મહિલા મુદ્દાઓના એક્સપર્ટ્સના મત લીધા બાદ આ રિપોર્ટ તૈયાર કરવામાં આવ્યો છે.